|  |  |  |
| --- | --- | --- |
| دار الافتاء  جامعہ مدنیہ  بلاک آئی،شمالی ناظم آباد،کراچی |  | **DARUL IFTA**  **JAMIA MADNIAH**  BLOCK I,NORTH NAZIM ABAD  KARACHI |

فتوی نمبر 144605150161

محترم جناب مفتی صاحب !

السلام علیکم ورحمۃ اللہ وبرکاتہ!

میرا گھر اوپر بھی بنا ہوا ہے اور نیچے بھی بنا ہوا ہے میرا بیٹا جو شادی شدہ ہے اس کے 2بچے ہیں،وہ میرے ساتھ ہی رہتا ہے،میرے شوہر کی بہو اور بیٹے سے کچھ بات ہوگئی تھی ناراضگی کی وجہ سےان لوگوں کو اوپر شفٹ ہونے کا کہہ دیا تھااوپر اتنی سہولت نہیں تھی جتنی نیچے تھی ،پھر میرے شوہر نے مجھے بولا"اگر تم نے ان لوگوں کے اوپر جانے کے بعد کسی قسم کا کوئی کاپریٹ کرا تم کو طلاق ہوگی"

دوسر دن میرے بہنوئی آئے تو میرے شوہر نے ان کو بولا کہ میں نے اس کو بولا ہے "اگر ان لوگوں کے اوپر جانے کے بعداس نے ان لوگوں کے ساتھ کسی قسم کا بھی کاپریٹ کراتو اس کو طلاق ہوگی"یعنی ایک بیٹا اور بھی ہے میرا اور ایک بیٹی بھی ہےان کا نظریہ ان دونوں کی طرف تھا کہ میں ان لوگوں سے کہہ کر نہ کروادوں یعنی مدد پیسوں کی یا سامان کی ،جب یہ بولا بہنوئی سے تو میں کچن میں تھی یعنی ایک دفعہ مجھے بولا طلاق کا اور ایک دفعہ بہنوئی کومیں جب کچن میں تھی اور یہ گھر میرے نام پر ہے۔

مستفتی :بمعرفت بھائی شعیب صاحب

جامعہ مدنیہ ،بلاک آئی ،شمالی ناظم آبادکراچی

03170060348

**الجواب حامدا ومصلیا**

صورت مسئولہ میں اگر شوہرنے یہ الفاظ" اگر تم نے ان لوگوں کے اوپر جانے کے بعد کسی قسم کا کوئی کاپریٹ کرا تم کو طلاق ہوگی"تو اس سے ایک طلاق معلق ہوگئی ہے، اب اگر مذکورہ شرط پائی جائے گی تو اس کی بیوی پر ایک طلاق رجعی واقع ہوجائے گی۔

پھر بیوی سے رجوع  کرلے یعنی بیوی کو یہ الفاظ ” میں نے تم سے رجوع کیا (یا اس کے مثل کوئی بھی الفاظ )“ کہہ دے، رجوع کے بعد مذکورہ شخص کے پاس مزید صرف دو طلاقوں کا اختیار ہوگانیزدوبارہ شرط پائے جانے سے مزید کوئی طلاق واقع نہیں ہوگی کیونکہ ایک طلاق واقع ہونے پر تعلیق ختم ہوجائے گی۔

لما فی الھندیۃ:

"إذا وجد الشرط انحلت اليمين وانتهت"

(ج1،ص415،ط رشیدیہ،کوئٹہ)

وفیہ ایضاً:

"وإذا أضافه إلى الشرط وقع عقيب الشرط اتفاقا مثل أن يقول لامرأته: إن دخلت الدار فأنت طالق."

(ج1،ص420،ط رشیدیہ،کوئٹہ)



15/05/1446ھ

18/11/2024ش

واللہ تعالیٰ اعلم بالصواب

کتبہ:محمد عباس غفر اللہ لہ ولوالدیہ

جامعہ مدنیہ،بلاک آئی،شمالی ناظم آباد،کراچی

15/05/1446ھ

18/11/2024ش